ועדת החוקה, חוק ומשפט, כנסת 23, פרוטוקול מספר 182, 2021-01-07 21:15

עמית הלוי: ערב טוב לכולם, אנחנו בתיקון לתקנות בתי המשפט (אגרות) (הוראת שעה), התש"ף-2020.

גור בליי: תקנות בתי המשפט (אגרות) (הוראת שעה) (הוראת שעה), התש"ף-2020 בתוקף סמכותי לפי סעיפים 83 ו-109 לחוק בתי המשפט (נוסח משולב), תשמ"ד-1984, באישור שר האוצר לפי סעיף 39ב לחוק יסודות התקציב, התשמ"ה-1985, ובאישור ועדת החוקה, חוק ומשפט של הכנסת, אני מתקין תקנות אלה: הוראת שעה 1.

גור בליי: בתקופה שעד יום י"א באב התשפ"א (20 ביולי 2021) יקראו בתקנות בתי המשפט (אגרות) (הוראת שעה), תשע"ז-2017:

גור בליי: פסקה (3) בתקנה 4 – בטלה;

עמית הלוי: נציג משרד המשפטים, תסביר למה עד ה-20 ביולי, ומה המשמעות של ביטול תקנה 1 וביטול פסקה (3) בתקנה 4.

אהוד לנדאו: יש הוראת שעה שנכנסה לתוקף במרץ 2018 ומטילה אגרות על בקשות ביניים במסגרת הליכים –אגרה בסכום שכיום עומד על 36 שקלים.

אהוד לנדאו: הוראת השעה נועדה מלכתחילה לחמש שנים, כדי לעשות בחינה של ההשפעה של האגרה הזאת על ויסות כמות בקשות הביניים.

אהוד לנדאו: היא נועדה למנוע בקשות סרק ושציבור המתדיינים ישתתף בעלות הבקשות ובעלות הדיון.

אהוד לנדאו: בעקבות המצב הכלכלי של אנשים רבים בתקופת הקורונה, אנחנו מבקשים לבטל באופן זמני את הוראת השעה.

אהוד לנדאו: הוראת השעה שקבועה מ-2018, תסתיים ב-2023.

אהוד לנדאו: בגלל שכרגע התקופה מבחינה כלכלית קשה, ביקשו לבטל אותה לפחות עד יולי.

אהוד לנדאו: עד אז אנחנו מקווים שהמצב במשק יחזור לקדמותו ויהיה אפשר לחזור לפיילוט שנקבע מלכתחילה בהוראת השעה שנקבעה ב-2018.

גור בליי: למה דווקא עד ה-20 ביולי?

גור בליי: למה זה התאריך שנקבע?

אהוד לנדאו: זה מועד סיום מושב הקיץ של בתי המשפט.

עמית הלוי: אני לא בטוח ש-36 שקלים מהווים חסם מאוד עמוק לבקשות ביניים, בהתחשב בממוצע השכר במשק ובעוד כמה דברים, אבל אנחנו רק בביטול העניין הזה לטובת התקופה הזאת.

עמית הלוי: הנהלת בית המשפט, מה השינוי הדרמטי בכמות בקשות הביניים שהוגשו מ-2018 ומ-2018 עד 2020?

שירי לנג: בתום ארבע שנים מיום התחילה של התיקון אנחנו נדרשים לדווח לוועדה נתונים רלוונטיים שיתנו איזו שהיא תמונת מצב לגבי ההשלכה של גביית האגרות על ויסות הבקשות.

שירי לנג: אני לא חושבת שאנחנו במקום שאנחנו יכולים לומר שלא הייתה לזה שום השפעה, או שהוראת השעה לא השיגה את המטרה שלה.

שירי לנג: אני גם לא יכולה לומר הפוך.

שירי לנג: הדברים עדיין נבדקים.

שירי לנג: חשוב לציין שיש בקשות רבות שפטורות מאגרה, שגם לזה יש את האפקט שלו.

שירי לנג: אני מציעה שנמתין.

שירי לנג: בתום ארבע שנים נגיש את כל הנתונים ונוכל לתת תמונת מצב מלאה.

עמית הלוי: בסדר, אנחנו בהמתנה.

פנחס מיכאלי: אנחנו סבורים שנכון לבטל לגמרי את האגרה הזאת, כי היא פוגעת בשכבות החלשות, בציבור.

פנחס מיכאלי: החברות הגדולות, אלו שלא צריכות את הכסף הקטן, משתמשות בזה - - האזרח הקטן הוא זה שנפגע מהאגרות האלו, הוא זה שצריך לחשוב פעמיים אם להגיש בקשה.

פנחס מיכאלי: אנחנו תומכים בהצעה הנוכחית, אבל ההסכמה שלנו היא מתוך ההבנה הכללית שלנו שהאגרות האלו לא נכונות בכלל.

פנחס מיכאלי: על כל דחייה ועל כל ביטול שלהן, גם לתקופה זמנית, אנחנו מברכים.

פנחס מיכאלי: אנחנו מבקשים לשקול את הביטול הקבוע שלהן.

עמית הלוי: שירי, יש הזדמנות בחודשים האלה לעשות סיכום ביניים, כדי שמי שיהיה כאן ביולי 2021 יוכל לקבל החלטה אם לבטל את זה בכלל או לא.

פנחס מיכאלי: אולי אפשר להציע שבסוף התקופה החידוש יהיה באישור ועדת חוקה.

עמית הלוי: אני לא מעריך שזה היה חסם משמעותי, למרות שאני לא מזלזל באף שקל של אף בן אדם.

עמית הלוי: מי שהגיש בקשה לבית משפט, לקח עורך דין, אני לא יודע אם ל-36 שקל הייתה השפעה.

עמית הלוי: תשתדלו בהנהלת בתי המשפט לעשות כמה שיותר מהר איזה שהוא דוח ביניים.

עמית הלוי: אם תעשו את זה עד ה-23 במרץ, אני מבטיח בעצמי להיות על זה.

גור בליי: תקנה 1 שמבטלים מוסיפה את עצם האגרה בבקשה בכתב, ופסקה (3) בתקנה 4 זה מה שקובע את הסכום.

גור בליי: כינסנו את הישיבה, כדי שההטבה הזאת תגיע כמה שיותר מהר לציבור.

פנחס מיכאלי: מה הסעיף שמבטלים?

גור בליי: מבטלים את תקנה 1: בתקנות בתי משפט (אגרות), אחרי תקנה 6 יבוא: אגרת בקשה בכתב – בבקשה בכתב בהליך אזרחי תשולם אגרה לפי פרק 36 בתוספת; בפתח הבקשה יציין המבקש אם הבקשה חייבת באגרה או פטורה מאגרה כאמור בתקנות אלה; (ב) על אף האמור בתקנות אלה, אגרה ששולמה לפי תקנת משנה (א) לא תוחזר.

גור בליי: הדבר השני שמבטלים פה זה את הסכום.

גור בליי: פסקה (3) בתקנה 4 אומרת: אחרי פרט 35 יבוא: 36.

גור בליי: בקשה בכתב בהליך אזרחי – אגרה של שלושים וחמישה שקלים.

עמית הלוי: אנחנו מצביעים על תקנות בתי המשפט (אגרות) (הוראת שעה) (הוראת שעה), התש"ף-2020 - אישור לתקנות שהתקין שר המשפטים לביטול האגרה לתקופה האמורה.

עמית הלוי: מי בעד?

עמית הלוי: אושר.

עמית הלוי: לילה טוב, הישיבה נעולה.